Uya Kuya

Surya Utama otâbâ sè lebbi èkennal kalabân asma Uya Kuya (lahèr tangghâl 4 April 1975) èngghi panèka sorang parèntèng lampa, penyiar è radio, palakon, komèḍian, penyanyè, rapper sareng politikus ḍâri bhângsa Inḍonèsia. Salèrana èkennal mènangka dhâddhi angghuta gruo vokal Tofu Reunion. Samangkèn, salèrana dhâddhi Angghuta Ḍèwan Perwakilan Rakyat (DPR RI) sajjhek taon 2024 kalabân abâkkèlè ḍaèra DKI Jakarta II.Nurul Diva. "Profil Uya Kuya, Lengkap dengan Perjalanan Karier dan Kehidupan Keluarganya di AS".  Liputan 6. 2025-01-19. Aksès 2026-01-15.

 Karèr 
Uya ngawwâlè karèrna kalabân noro' Fèstival Tenda Mangkal Prambos, pas salèrana mennang è bâgiyân Akapella, saamponna ngennèng salèrana dhâddhi sorang sè aparèng kabhâr è radio è sèttong stasiun raḍio Jakarta tor dhâddhi figurân è samacemma acara Tèlèvisi sala sèttongnga èngghi panèka Spontan. Salèrana toman abhângon grup vokal akapela, sè ènyamaè MT Boives asareng kancana tor salèrana jhughân aktif agabung è pan-saponapan grup musik.

Salèrana toman aktif dhâddhi orèng sè nyiaraghi è sèttong stasiun raḍio Jakarta è ḍâlem 10 taon abiddhâ. Sala sèttong kalakowan sè èkalako è bâkto salèrana ghi' dhâddhi mahasiswa.

Uya pas dhâddi prèsènter è pan-saponapan parlo è tèlèvisi sè dhâddi sala sèttong kalakoan sè è èkalako sampè' samangkèn sabbelunna salèrana abhângon Tofu è, salèrana èkennal mènangka dhâddhi prèsènter sè kalonta. Pas salèrana toman dhâddhi parèntèng lampa è câm-macâmma parlo. Karèrna sajen tèngghi saamponna salèrana dhâddhi parèntèng lampa è parlo sè ètayangaghi è tèlèvisi sè kalonta akadhi Uya Lakar Kuya, Dahsyat, Super Deal, sareng Eat Bulaga! Inḍonèsia. Salèrana suksès dhâddhi prèsènter èakoè ḍâri pan-saponapan penghargaan sè ampon èkaollè, tamaso' Parèntèng Lampa Palèng Èkalèburè è Panasonic Gobel Awards taon 2010 sareng 2011, Parèntèng Lampa Taklshow Hiburân Palèng Èkalèburè è taon 2012, sarta Parèntèng Lampa Palèng Kalonta ḍâlem SCTV Awards 2012. Parlo sè èparèngè juḍul Romana Uya sè jhughân tamaso' parlona jhughân ngaollè penghargaan Program Talkshow Palèng Èkalèburè è Panasonic Gobel Awards taon 2017, tor è taon sè samè salèrana jhughân narèma penghargaan mènangka dhâddhi Parèntèng Lampa Kuis / Game Show Palèng Èkasennengngè.

Salèrana sempet akarèr è ḍunia lakon sè lu-ghâlluna kalabân dhâddhi palakon sè ato-bhânto è sinètron Gethana. Salaèn ka'rowa, Uya jhughân amaèn è filem Cinta 24 Karat (2003). Salèrana jhughân amaèn è filem Bad Wolves (2005) abhârengngè aktor Sultan Djorghi, Baim, sareng Indra Bekti.

 Sombher